stanford-oval/wikipedia huggingface dataset:
ז'נבייב הלוי
הערות שוליים

↑  ידועה גם כמאדאם ביזה (Mme Bizet) וכמאדאם סטרוס (Mme Straus)
↑  מי שכתב עם אנרי מייאק (Meilhac) את הליברית ל"כרמן" של ביזה, ובין היתר גם לכמה מהאופרטות של ז'אק אופנבך
↑  למעשה היה זה הסלון של ז'נבייב, אך כאישה לא-נשואה לא הורשתה לארֵח גברים בדירתה
↑  Émile Straus;‏ 1844–1929
↑  עזה כמוות (עברית: מ' בן-אליעזר), הוצאת שטיבל, ורשה, 1922
↑  Notre cœur; לבנו (עברית: מ' בן-אליעזר), הוצאת שטיבל, ורשה, 1924
| --- | --- |
בקרת זהויות :  NLI: 987007268648205171  BnF: cb12215378z (data)  CiNii: DA07356845  GND: 119114232  ISNI: 0000 0000 8363 4471  LCCN: n91095523  NTA: 107364689  RERO: 02-A009583000  SNAC: w6kw8q51  SUDOC: 031031250  VIAF: 22191633   WorldCat (עם VIAF): 22191633
שלמה בן אליהו

שלמה בן אליהו (נולד ב-4 בנובמבר 1955) הוא איש ניהול ישראלי. כיהן כמנכ"ל המשרד לביטחון לאומי, מנכ"ל משרד החקלאות ופיתוח הכפר, כמנכ"ל משרד הבינוי, מנכ"ל מינהל מקרקעי ישראל וראש המחלקה להתיישבות בסוכנות היהודית.
ביוגרפיה

נולד בישראל, בנם הבכור של הרב מרדכי וצביה חנה אליהו ואחיהם של הרבנים שמואל ויוסף אליהו.
שירת בצה"ל במסלול ישיבת הסדר כמפקד טנק בחיל השריון. בשירות המילואים שירת כקצין בדרגת רב-סרן ברבנות הצבאית כמפקד קורסים להכשרת קצינים. סיים תואר ראשון במשפטים באוניברסיטת בר-אילן והוסמך כעורך דין ב-1983. במשך מספר שנים פעל כעורך דין עצמאי והתמחה בתחום הנדל"ן.
בשנת 1999 התמנה למנכ"ל משרד השיכון, וכיהן בתפקיד במשך שנה וחצי. בשנת 2001 התמנה למנכ"ל מינהל מקרקעי ישראל, וכעבור ארבעה חודשים פרש מתפקידו לאחר שלא נענו דרישותיו לחופש פעולה וסמכויות ביצועיות.
בשנת 2002 התמנה לראשות החטיבה להתיישבות בסוכנות היהודית. בתקופתו התבצעה תוכנית ההתנתקות והוא היה אמור לקבל לידיו את הטיפול במפונים מגוש קטיף, אך הוא סירב לטפל בנושא מסיבות אידאולוגיות ובעקבות זאת הוקמה מנהלת סל"ע. בשנת 2006 פרש מתפקידו.
במשך מספר שנים עסק בייעוץ לחברות עסקיות. בשנת 2012 התמנה לממלא מקום מנכ"ל חברת מוריה - החברה לפיתוח ירושלים.
בן אליהו שימש דירקטור במספר חברות ובהן מינהל מקרקעי ישראל ורשות הנמלים והרכבות. כמו כן עמד בראשות כמה ועדות ממשלתיות.
באפריל 2013 התמנה למנכ"ל משרד הבינוי והשיכון, תחת השר אורי אריאל מהבית היהודי. הוא הצהיר כי לדעתו דיור ציבורי צריך להיות מוגבל לנכים בלבד וכי הפתרון למחוסרי דיור ברשימת ההמתנה צריך לבוא באמצעות סיוע לשכירת דירה בשוק הפרטי ”אני מעדיף לתת לממתינים שכר דירה ריאלי כדי שילכו לשוק הפרטי ושכרו דירה ולא יתקשרו אלי כל הזמן: הדלת לא נסגרת, בוא תקן לי אותה. אם אנחנו רוצים לתת לאנשים האלה גם את הביטחון העצמי שהם קובעים את גורלם ואיך תיראה הדירה שלהם – תן להם את הכסף. הם ילכו לשוק הפרטי וישכרו אותה. אל תיתן להם להיות תלויים”.
ביולי 2015 מונה למנכ"ל משרד החקלאות ופיתוח הכפר. באוקטובר 2016, בעת ביקור ראש ממשלת רוסיה, דמיטרי מדבדב בישראל, המליץ שלמה בן אליהו, על פי בקשתו של השר אריאל, על מתן מזל"ט ששימש את מכון וולקני כמתנה למדבדב. החלטה זו ספגה ביקורת רבה. בן אליהו אמר שההצעה למסור את הרחפן לרוסים נאמרה על ידי אריאל בבדיחות הדעת וגם אישורו ניתן בבדיחות הדעת, ואילו הרוסים לקחו זאת ברצינות. היועץ המשפטי לממשלה המליץ לנציב שירות המדינה לפתוח בהליך משמעתי כנגד המנכ"ל.
בינואר 2017 הורשע בן אליהו בדין משמעתי ונענש בנזיפה חמורה, על שהשמיט פרטים אודות רכושו בהצהרות שהגיש לקראת כניסתו לתפקיד מנכ"ל משרד הבינוי והשיכון.
בינואר 2023, עם כינונה של ממשלת ישראל השלושים ושבע, החליט השר לביטחון לאומי איתמר בן גביר למנות את בן אליהו למנכ"ל המשרד. בספטמבר 2023 הודיע על התפטרותו מהתפקיד.
נשוי לטובה ואב לארבעה. מתגורר בשכונת הר נוף בירושלים.
אילן יוחסין > משפחת אביו

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  | הרב סלמאן אליהו | הרב סלמאן אליהו | הרב סלמאן אליהו | הרב סלמאן אליהו | הרב סלמאן אליהו | הרב סלמאן אליהו |   |   | מזל | מזל | מזל | מזל | מזל | מזל |   |   |  |  |  |  |  |  |  |  |  |  |  |  |  |  |
|  |  |  |  | הרב סלמאן אליהו | הרב סלמאן אליהו | הרב סלמאן אליהו | הרב סלמאן אליהו | הרב סלמאן אליהו | הרב סלמאן אליהו |   |   | מזל | מזל | מזל | מזל | מזל | מזל |   |   |  |  |  |  |  |  |  |  |  |  |  |  |  |  |
|  |  |   |   |   |   |   |   |   |   |   |   |   |   |   |   |   |   |   |   |  |  |  |  |  |  |  |  |   |   |   |   |  |  |
|  |  |   |   |   |   |   |   |   |   |   |   |   |   |   |   |   |   |   |   |  |  |  |  |  |  |  |  |   |   |   |   |  |  |
| הרב שמעון בן אליהו | הרב שמעון בן אליהו | הרב שמעון בן אליהו | הרב שמעון בן אליהו | הרב שמעון בן אליהו | הרב שמעון בן אליהו |  |  | הרב נעים בן אליהו | הרב נעים בן אליהו | הרב נעים בן אליהו | הרב נעים בן אליהו | הרב נעים בן אליהו | הרב נעים בן אליהו |  |  | הרב מרדכי אליהו | הרב מרדכי אליהו | הרב מרדכי אליהו | הרב מרדכי אליהו | הרב מרדכי אליהו | הרב מרדכי אליהו |   |   | הרבנית צביה אליהו | הרבנית צביה אליהו | הרבנית צביה אליהו | הרבנית צביה אליהו | הרבנית צביה אליהו | הרבנית צביה אליהו |  |  |  |  |
| הרב שמעון בן אליהו | הרב שמעון בן אליהו | הרב שמעון בן אליהו | הרב שמעון בן אליהו | הרב שמעון בן אליהו | הרב שמעון בן אליהו |  |  | הרב נעים בן אליהו | הרב נעים בן אליהו | הרב נעים בן אליהו | הרב נעים בן אליהו | הרב נעים בן אליהו | הרב נעים בן אליהו |  |  | הרב מרדכי אליהו | הרב מרדכי אליהו | הרב מרדכי אליהו | הרב מרדכי אליהו | הרב מרדכי אליהו | הרב מרדכי אליהו |   |   | הרבנית צביה אליהו | הרבנית צביה אליהו | הרבנית צביה אליהו | הרבנית צביה אליהו | הרבנית צביה אליהו | הרבנית צביה אליהו |  |  |  |  |
|  |  |  |  |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |  |  |
|  |  |  |  |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |  |  |
|  |  | שלמה בן אליהו | שלמה בן אליהו | שלמה בן אליהו | שלמה בן אליהו | שלמה בן אליהו | שלמה בן אליהו |  |  | הרב שמואל אליהו | הרב שמואל אליהו | הרב שמואל אליהו | הרב שמואל אליהו | הרב שמואל אליהו | הרב שמואל אליהו |  |  | הרב יוסף אליהו | הרב יוסף אליהו | הרב יוסף אליהו | הרב יוסף אליהו | הרב יוסף אליהו | הרב יוסף אליהו |  |  | מירב עמור | מירב עמור | מירב עמור | מירב עמור | מירב עמור | מירב עמור |   |   |
|  |  | שלמה בן אליהו | שלמה בן אליהו | שלמה בן אליהו | שלמה בן אליהו | שלמה בן אליהו | שלמה בן אליהו |  |  | הרב שמואל אליהו | הרב שמואל אליהו | הרב שמואל אליהו | הרב שמואל אליהו | הרב שמואל אליהו | הרב שמואל אליהו |  |  | הרב יוסף אליהו | הרב יוסף אליהו | הרב יוסף אליהו | הרב יוסף אליהו | הרב יוסף אליהו | הרב יוסף אליהו |  |  | מירב עמור | מירב עמור | מירב עמור | מירב עמור | מירב עמור | מירב עמור |   |   |
הערות שוליים

↑  הכנסת התשע עשרה, פרוטוקול מס' 5 מישיבת הוועדה לענייני ביקורת המדינה יום שלישי, כ"ז באייר התשע"ג (07 במאי 2013)
↑  עמרי מילמן, המתנה ב-200 אלף שקל שנתן אורי אריאל לראש ממשלת רוסיה בביקורו בישראל, באתר כלכליסט, 13 בנובמבר 2016
↑   אורה קורן, שר החקלאות: "אפשר להוריד להבות גם עם הרחפן - עניין משמעתי", באתר TheMarker‏, 25 בנובמבר 2016.
↑  עמרי מילמן, היועמ"ש מגיב לפרשת המזל"ט: "יש מקום לפתיחה בהליך משמעתי נגד מנכ"ל משרד החקלאות", באתר כלכליסט, 24 בנובמבר 2016
↑   אורה קורן, נמרוד בוסו, מנכ"ל משרד החקלאות הורשע: העמיד עצמו במצב של חשש לניגוד עניינים, באתר TheMarker‏, 22 בינואר 2017
↑  שלומי הלר, טל שלו‏, אחרי פחות מ-9 חודשים: מנכ"ל המשרד של בן גביר מתפטר, באתר וואלה, 20 בספטמבר 2023
| --- | --- |
בקרת זהויות :  NLI: 987007593316305171  ISNI: 0000 0000 5296 5446  LCCN: nr95008200  VIAF: 34344592   WorldCat (עם VIAF): 34344592
דניס לוקטב

נבחרת ישראל בשחייה שהשתתפה באליפות העולם ובאליפות אירופה בשחייה לנוער 2019. עומדים מימין: מירון חרותי, יונתן קופלב, רון פולונסקי, מיכאל לייטרובסקי, לאה פולונסקי, איתי גולדפדן, יעקב טומרקין, המאמן ניקיטה שקילנקו, המאמן חנן שטרלינג, המאמנת לודמילה זליצ'ונוק. יושבים מימין: דניאל נמיר, תומר פרנקל, אנדראה מורז, אנסטסיה גורבנקו, דניס לוקטב וגל כהן גרומי
דניס לוקטב (נולד ב-6 באפריל 2000) הוא שחיין ישראלי. אלוף ישראל, אלוף המכביה העשרים (2017), זוכה מדליית ארד מהמשחקים האולימפיים לנוער (בואנוס איירס 2018) וסגן-אלוף אירופה לנוער (הלסינקי 2018) במשחה ל-200 מטר חופשי. הוא שיאן ישראל במשחה ל-200 מטר חופשי ואלוף אירופה בשחייה לנוער (הלסינקי 2018) במשחה שליחים 4x200 מטר חופשי. ייצג את ישראל ב-4 אליפויות עולם (בודפשט 2017, קוואנגג'ו 2019, בודפשט 2022 ופוקואוקה 2023) ובאולימפיאדת טוקיו (2020).
ביוגרפיה

לוקטב שחיין מכבי אשדוד, התאמן בפנימיית המחוננים במכון וינגייט בהדכתם של לירן ועקנין, חנן גלעד ולאוניד קאופמן, ומינואר 2017 התאמן בהדרכתו של קאיו קאג'ביץ' ומספטמבר אותה שנה תחת בהדרכתו של לוקה גברילו. במהלך הקריירה שלו הוא זכה באליפויות הגילאים של ישראל לנערים ונוער וקבע שיאי ישראל לגילאים.
ביוגרפיה > 2015

באליפות ישראל בשחייה שנערכה במכון וינגייט באוגוסט 2015 זכה לוקטב במדליית ארד, במשחה ל-800 מטר חופשי בתוצאה של 8:17.57 דקות, אחרי גיל קיזלר ממכבי חיפה שקבע שיא ישראלי חדש של 8:03.98 דקות וגיא מוסקוביץ', ממכבי קריית ביאליק (8:13.86 דקות). נוסף לכך, הוא סיים פעמיים במקום חמישי, במשחה ל-400 מטר חופשי בתוצאה של 3:59.62 דקות ובמשחה ל-1500 מטר חופשי בתוצאה של 15:58.50 דקות.
ביוגרפיה > 2016 > מדליית ארד באליפות אירופה לנוער

באליפות אירופה בשחייה לנוער שנערכה בהודמזוושרהיי הונגריה ביולי 2016 זכה לוקטב במדליית ארד, במשחה שליחים 4x200 מטר חופשי ביחד עם תומר פרנקל, איתי כרמי ואלון שמי בתוצאה של 7:23.03 דקות, כשחיין שלישי הוא קבע ב"זינוק שליחים" תוצאה של 1:49.66 דקות, התוצאה המהירה מבין השחיינים הישראלים. הייתה זו נבחרת שליחים ישראלית ראשונה שזכתה במדליה במפעל זה. נוסף לכך, הוא סיים במקום 12 במשחה ל-200 מטר חופשי בתוצאה של 1:51.17 דקות, בשלב המוקדמות הוא קבע תוצאה של 1:50.66 דקות ועלה מהמקום החמישי, במקום 16 במשחה ל-400 מטר חופשי בתוצאה של 3:57.05 דקות ובמקום 13 במשחה שליחים 4x100 מטר חופשי בתוצאה של 3:26.56 דקות.
שבוע לאחר מכן, באליפות ישראל הוא זכה בשתי מדליות ארד, במשחה ל-400 מטר חופשי בשיא ישראלי חדש לגילאי 16, 17 ו-18 של 3:53.89 דקות, אחרי גיל קיזלר (3:53.77 דקות) ומרק חינאווי מהפועל בת ים (3:53.84 דקות) ובמשחה ל-800 מטר חופשי בתוצאה של 8:12.33 דקות, אחרי מרק חינאווי (8:10.31 דקות) וגיל קיזלר (8:11.88 דקות). נוסף לכך, הוא סיים פעמיים במקום רביעי, במשחה ל-200 מטר חופשי בתוצאה של 1:50.27 דקות ובמשחה ל-1500 מטר חופשי בתוצאה של 16:01.45 דקות.
באליפות ישראל (בריכת 25 מטר) שנערכה בדצמבר אותה שנה הוא זכה ב-3 מדליות, 2 כסף ו-1 ארד. מדליות כסף, במשחה ל-200 מטר חופשי בשיא ישראלי חדש לגילאי 16, 17 ו-18 של 1:47.18 דקות, אחרי לירן קונובלוב שקבע שיא ישראלי חדש של 1:45.31 דקות ולפני אלון שמי מהפועל הוד השרון (1:47.60 דקות) ובמשחה ל-400 מטר חופשי בשיא ישראלי חדש לגילאי 16, 17 ו-18 של 3:47.25 דקות, אחרי גיל קיזלר (3:45.92 דקות) ולפני יונתן בטשא ממכבי חיפה (3:49.71 דקות). מדליית ארד, במשחה ל-1500 מטר חופשי בתוצאה של 15:25.32 דקות, אחרי גיל קיזלר (14:52.83 דקות) ומרק חינאווי (15:20.13 דקות).
ביוגרפיה > 2017

באליפות אירופה בשחייה לנוער שנערכה במכון וינגייט בסוף יוני 2017 זכה לוקטב במדליית ארד, במשחה שליחים 4x200 מטר חופשי ביחד עם תומר פרנקל, איתי כרמי ואלון שמי בתוצאה של 7:19.57 דקות, כשחיין שלישי הוא קבע ב"זינוק שליחים" תוצאה של 1:48.48 דקות, התוצאה המהירה מבין השחיינים הישראלים. נוסף לכך, הוא סיים במקום חמישי במשחה ל-200 מטר חופשי בשיא אישי חדש של 1:48.78 דקות, במקום חמישי במשחה שליחים 4x100 מטר ביחד עם פרנקל, כרמי ושמי בתוצאה של 3:20.63 דקות, כשחיין שלישי הוא קבע ב"זינוק שליחים" תוצאה של 49.81 שניות, במקום עשירי במשחה ל-400 מטר חופשי בתוצאה של 3:55.59 דקות ובמקום 27 במשחה ל-100 מטר חופשי בתוצאה של 51.38 שניות.
ביוגרפיה > 2017 > אלוף המכביה

שבוע לאחר מכן, בתחרויות השחייה של המכביה העשרים הוא זכה במדליית זהב במשחה ל-200 מטר חופשי בשיא מכביה חדש של 1:49.31 דקות, לפני אלון שמי (1:51.49 דקות) וג'אד הווארד מארצות הברית (1:52.34 דקות).
ביוגרפיה > 2018 > מדליית זהב באליפות אירופה לנוער

באליפות אירופה לנוער שנערכה בהלסינקי ביולי אותה שנה זכה לוקטב בשתי מדליות, זהב וכסף. מדליית זהב, במשחה שליחים 4x200 מטר חופשי ביחד עם גל כהן גרומי, בר סולובייצ'יק ותומר פרנקל בתוצאה של 7:16.28 דקות, לפני רוסיה (7:17.49 דקות) ובריטניה (7:17.93 דקות), לראשונה בהיסטוריה של נבחרת ישראלית בשחייה. כשחיין ראשון הוא קבע שיא אישי חדש של 1:47.78 דקות. מדליית כסף במשחה ל-200 מטר חופשי בתוצאה של 1:47.95 דקות, אחרי כרישטוף מילאק הונגריה (1:47.19 דקות) ולפני רובין הנסון משוודיה (1:48.65 דקות). נוסף לכך, הוא סיים במקום שמיני במשחה ל-400 מטר חופשי בתוצאה של 3:58.51 דקות, בשלב המוקדמות הוא קבע שיא אישי חדש של 3:52.90 דקות ועלה מהמקום החמישי ובמקום רביעי במשחה שליחים 4x100 מטר חופשי ביחד עם תומר פרנקל, מיכאל סמירנוב וגל כהן גרומי בתוצאה של 3:21.27 דקות, 15 מאיות השנייה איטי ממדליית ארד.
ביוגרפיה > 2018 > מדליית ארד באולימפיאדת הנוער

באולימפיאדת הנוער בואנוס איירס (2018) שנערכה באוקטובר זכה לוקטב במדליית ארד במשחה ל-200 מטר חופשי בתוצאה של 1:48.53 דקות, אחרי כרישטוף מילאק (1:47.73 דקות) ורובין הנסון (1:48.14 דקות). נוסף לכך, הוא סיים במקום שישי במשחה ל-400 מטר חופשי בתוצאה של 3:52.12 דקות. בשלב המוקדמות הוא קבע שיא ישראלי חדש לגילאי 18 של 3:52.04 דקות.
ביוגרפיה > 2019

בתחרות שנערכה בסטוקהולם, שוודיה ב-12 באפריל 2019 סיים לוקטב חמישי במשחה ל-400 מטר חופשי בשיא ישראלי חדש של 3:51.45 דקות, שיפור לשיא בן ה-4 שנים של עידו הבר (3:51.54 דקות).
ביוגרפיה > 2021

באליפות אירופה שנערכה במאי הוא סיים ביחד עם רון פולונסקי, אנדראה מורז ואנסטסיה גורבנקו במקום רביעי במשחה שליחים 4x200 מטר חופשי בשיא ישראלי חדש של 7:32.96 דקות.
באולימפיאדת טוקיו, לוקטב התחרה בשני משחים; במשחה ל-200 מטר חופשי הוא סיים במקום ה-27 בתוצאה של 1:47.68 דקות ובמשחה לשליחים 4X200 מטר חופשי הוא סיים במקום העשירי יחד עם דניאל נמיר ותומר פרנקל וגל כהן גרומי בשיא ישראלי חדש של 7:08.65 דקות, כשחיין ראשון הוא קבע שיא ישראלי חדש של 1:46.64 דקות.
ביוגרפיה > 2022

באליפות העולם שנערכה בבודפשט, הונגריה ביוני 2022 סיים במקום תשיעי במשחה שליחים 4x100 מטר חופשי ביחד עם תומר פרנקל, גל כהן גרומי ומירון חרותי בשיא ישראלי חדש של 3:15.35 דקות. נוסף לכך, הוא סיים במקום 18 במשחה ל-200 מטר חופשי בתוצאה של 1:47.63 דקות.
ביוגרפיה > 2023

באליפות ישראל בשחייה שנערכה ביוני 2023 זכה לוקטב ב-3 מדליות, 2 זהב ו-1 כסף. מדליות זהב, במשחה ל-200 מטר חופשי בשיא ישראלי חדש וקריטריון אולימפי של 1:46.17 דקות לפני תומר פרנקל (1:46.90 דקות) וגל כהן גרומי (1:47.39 דקות) ובמשחה ל-200 מטר פרפר בתוצאה של 2:00.55 דקות, לפני ליאור מזרחי מירושלים רבתי (2:02.56 דקות) וענבר דנציגר מהפועל ירושלים) (2:03.67 דקות). מדליית כסף במשחה ל-100 מטר חופשי בשיא אישי חדש של 48.54 שניות, אחרי תומר פרנקל שקבע שיא ישראלי חדש של 48.18 שניות, שניהם שיפרו את השיא הקודם הוותיק בן 14 השנים של נמרוד שפירא בר אור (48.93 שניות) ולפני גל כהן גרומי (49.28 שניות). נוסף לכך, הוא סיים במקום רביעי במשחה ל-100 מטר פרפר בשיא אישי חדש של 53.20 שניות.
ביוגרפיה > 2024

באולימפיאדת פריז סיים במקום 14 במשחה שליחים 4x100 מטר חופשי ביחד עם תומר פרנקל, גל כהן גרומי ואלכסיי גליבינסקי בתוצאה של 3:15.41 דקות, כשחיין שלישי הוא קבע ב"זינוק שליחים" תוצאה של 48.87 שניות.
שיאים אישיים > בריכה אולימפית

100 מטר חופשי: 48.54 שניות (2023)
200 מטר חופשי: 1:46.17 דקות (2023), שיא ישראל
400 מטר חופשי: 3:51.45 דקות (2019)
100 מטר פרפר: 53.20 שניות (2023)
200 מטר פרפר: 2:00.55 דקות (2023)
שיאים אישיים > בריכת 25 מטר

100 מטר חופשי: 47.86 שניות (2021)
200 מטר חופשי: 1:44.08 דקות (2021)
400 מטר חופשי: 3:43.27 דקות (2021)
גבול רוש

גוף שמימי (צהוב) מוקף על ידי מסה של נוזל (כחול) המוחזקת יחד על ידי כוח הכבידה, כאן במבט מלמעלה מהמישור המסלולי. הרחק מגבול רוש (קו לבן), המסה היא כמעט כדורית.
קרוב יותר לגבול רוש, הגוף מעוות על ידי כוח גאות.
בתוך גבול רוש, כוח המשיכה של המסה עצמה אינו יכול עוד לעמוד בכוחות הגאות והשפל, והגוף מתפרק.
חלקיקים קרובים יותר לגוף הראשי נעים מהר יותר מאשר חלקיקים רחוקים יותר, כפי שמיוצג על ידי החצים האדומים.
מהירות המסלול המשתנה של החומר גורמת לו בסופו של דבר ליצור טבעת.
השביט שומייקר-לוי 9 התפרק על ידי כוחות הגאות והשפל של צדק לשורה של גופים קטנים יותר ב-1992, לפני שהתנגש בכוכב הלכת ב-1994.
גבול רוש (בצרפתית: Limite de Roche), הנקרא גם רדיוס רוש, הוא מושג במכניקה שמימית (אנ') המתאר את המרחק מגוף שמימי שהחל ממנו, גוף שמימי שני המתקרב אל הגוף השמימי הראשון, יושפע רק על ידי כוח הכבידה של הגוף השמימי הראשון ויתפרק מכיוון שכוחות הגאות והשפל של הגוף הראשון עולים בגודלם על כוח הכבידה העצמי של הגוף השני. בתוך גבול רוש, החומר המקיף מתפזר ויוצר טבעות פלנטריות, בעוד שמחוץ לגבול, החומר נוטה להתלכד. רדיוס רוש תלוי ברדיוס של הגוף הראשון וביחס צפיפויות הגופים.
המונח נקרא על שמו של אדוארד רוש (אנ') (בצרפתית: [ʁɔʃ], באנגלית: /rɒʃ/ ROSH), האסטרונום הצרפתי שחישב לראשונה את הגבול התאורטי הזה ב-1848.
הסבר

גבול רוש חל בדרך כלל כהתפוררות של לוויין עקב כוחות גאות ושפל הנגרמים מהגוף הראשי, הגוף שסביבו הוא סובב. חלקים של הלוויין הקרובים יותר לגוף הראשי נמשכים חזק יותר על ידי כוח הכבידה מהגוף הראשי מאשר חלקים רחוקים יותר; הפער הזה למעשה מושך את החלקים הקרובים והרחוקים של הלוויין זה מזה, ואם הפער (בשילוב עם כל השפעות צנטריפוגליות עקב סיבוב הגוף) גדול יותר מכוח הכבידה הקושר את החומר של הלוויין יחד, הוא יכול לקרוע את הלוויין. מספר לוויינים, טבעיים ומלאכותיים כאחד, יכולים להקיף בגבול רוש מכיוון שהם מוחזקים יחד על ידי כוחות שאינם כבידה. עצמים המונחים על פני השטח של לוויין כזה יוסרו על ידי כוחות גאות ושפל. לוויין חלש יותר, כמו כוכב שביט, עלול להתפרק כשהוא עובר בגבול רוש.
מכיוון שבתוך גבול רוש, כוחות הגאות והשפל עולים בגודלם על כוחות הכבידה, אף לוויין לא יכול להחזיק בצורתו המקורית. ולראיה, כמעט כל הטבעות הפלנטריות הידועות ממוקמות בגבול רוש. (יוצאים מן הכלל הם טבעת E וטבעת פויבה של שבתאי. ייתכן ששתי טבעות אלו עשויות להיות שרידים מדיסקת הספיחה הפרו-פלנטרית של כוכב הלכת שלא הצליחה להתלכד לירחים, או להפך, נוצרו כאשר ירח עבר בגבול הרוש שלו והתפרק.)
גבול רוש אינו הגורם היחיד שגורם לשביטים להתפרק. פיצול על ידי לחץ תרמי, לחץ גז פנימי ופיצול סיבובי הם דרכים אחרות עבור שביט להתפרק תחת לחץ.
הגדרה

גבול המרחק שאליו יכול לוויין להתקרב מבלי להתפרק תלוי בקשיחות הלוויין. בקצה האחד של טווח הקשיחות, לוויין קשיח לחלוטין ישמור על צורתו עד שכוחות גאות ושפל יפרקו אותו. בקצה השני, לוויין נוזלי מאוד יתעוות בהדרגה, מה שיוביל לכוחות גאות מוגברים ויגורם ללוויין להתפחס ולהתפרק בקלות רבה יותר.
רוב הלוויינים נמצאים בתוך טווח הקשיחות בין שני הקצוות הללו, כאשר חוזק מתיחה הופך את הלוויין לא קשיח לחלוטין ולא נוזלי לחלוטין. לדוגמה, אסטרואיד לא מונולית יתנהג יותר כמו נוזל מאשר סלע מוצק; גוף קפוא יתנהג תחילה בצורה די נוקשה אך יהפוך נוזלי יותר ככל שכוחות הגאות והשפל יחממו אותו והקרח שלו יתחיל להימס.
כפי שהוגדר לעיל, גבול רוש מתייחס לגוף המוחזק יחד אך ורק על ידי כוחות הכבידה שגורמים לחלקיקים שאינם מחוברים אחרת להתלכד, ובכך ליצור את הגוף המדובר. גבול רוש מחושב בדרך כלל גם במקרה של מסלול מעגלי, אם כי זה פשוט לשנות את החישוב כך שיחול במקרה (לדוגמה) של גוף שעובר את הגוף הראשי במסלול פרבולי או היפרבולי.
הגדרה > לוויינים קשיחים

חישוב גבול רוש לגוף קשיח עבור לוויין כדורי. צורות לא סדירות כמו אלו של עיוותי גאות ושפל על הגוף המשני או הגוף הראשי שהוא מקיף בו מוזנחות. ההנחה היא שהוא נמצא בשיווי משקל הידרוסטטי. הנחות אלו, אף שאינן מציאותיות, מפשטות מאוד את החישובים.
גבול רוש עבור לוויין כדורי קשיח הוא המרחק,  d, מהגוף הראשי שבו כוח הכבידה על מסת בדיקה על פני העצם שווה בדיוק לכוח הגאות המושך את המסה מהעצם:
{\displaystyle d=R_{M}\left(2{\frac {\rho _{M}}{\rho _{m}}}\right)^{\frac {1}{3}}}
כאשר  R_{M} הוא הרדיוס של הגוף הראשי,  \rho _{M} היא הצפיפות של הגוף הראשי, ו- \rho _{m} היא הצפיפות של הלוויין.
{\displaystyle d=R_{m}\left(2{\frac {M_{M}}{M_{m}}}\right)^{\frac {1}{3}}}
כאשר  R_{m} הוא הרדיוס של הלווין,  M_{M} היא המסה של הגוף הראשי ו- M_{m} היא המסה של הלווין.
זה לא תלוי בגודל העצמים, אלא ביחס הצפיפויות שלהם. זהו המרחק המסלולי שבתוכו יימשך חומר רופף (למשל רגולית) על פני הלוויין הקרוב לגוף הראשי, וכמו כן חומר בצד שממול לגוף הראשי ייעלם ממנו, ולא לכיוון הלוויין.
הגדרה > לוויינים נוזלים

גישה מדויקת יותר לחישוב גבול רוש מביאה בחשבון את העיוות של הלוויין. דוגמה קיצונית תהיה לוויין נוזלי בעל נעילת גאות ומסתובב סביב כוכב לכת, שבו כל כוח הפועל על הלוויין יעוות אותו לספרואיד פרולטי.
החישוב מורכב ולא ניתן לייצג את התוצאה שלו בנוסחה אלגברית מדויקת. רוש עצמו הסיק את הפתרון המשוער הבא לגבול רוש:
d\approx 2.44R\left({\frac {\rho _{M}}{\rho _{m}}}\right)^{1/3}
עם זאת, קירוב טוב יותר הלוקח בחשבון את מידת הפחיסות הראשונית ואת המסה של הלוויין היא:
d\approx 2.423R\left({\frac {\rho _{M}}{\rho _{m}}}\right)^{1/3}\left({\frac {(1+{\frac {m}{3M}})+{\frac {c}{3R}}(1+{\frac {m}{M}})}{1-c/R}}\right)^{1/3}
כאשר  c/R הוא הפחיסות של הגוף הראשי. הגורם המספרי מחושב בעזרת מחשב.
התמיסה הנוזלית מתאימה לגופים המוחזקים יחד רק בצורה רופפת, כמו כוכב שביט. לדוגמה, מסלול הדעיכה של השביט שומייקר-לוי 9 סביב צדק עבר בגבול הרוש שלו ביולי 1992, מה שגרם לו להתפרק ל-21 חתיכות קטנות יותר. במעבר הבא שלו ב-1994 השברים התרסקו לתוך צדק. השביט שומייקר-לוי 9 נצפה לראשונה ב-1993, אך מסלולו הצביע על כך שהוא נתפס בכוח המשיכה של צדק כמה עשורים קודם לכן.
ראו גם

גבול צ'נדראסקאר
ספירת היל
ספגטיפיקציה
חור שחור
טריטון (ירח)
שומייקר-לוי 9
הערות שוליים

↑  Eric W. Weisstein (2007). "Eric Weisstein's World of Physics – Roche Limit". scienceworld.wolfram.com. Retrieved September 5, 2007.
↑  NASA. "What is the Roche limit?". NASA – JPL. Archived from the original on April 23, 2009. Retrieved September 5, 2007.
↑  see calculation in Frank H. Shu, The Physical Universe: an Introduction to Astronomy, p. 431, University Science Books (1982), ISBN 0-935702-05-9.
↑  "Roche Limit: Why Do Comets Break Up?".
↑  International Planetarium Society Conference, Astronaut Memorial Planetarium & Observatory, Cocoa, Florida Rob Landis 10–16 July 1994 archive 21/12/1996
נת'ניאל בוזוליץ'

| --- | --- |

 לידה:  4 באוגוסט 1983 (בן 41) סידני, ניו סאות' ויילס, אוסטרליה 
 שם במה:  Natebuzz
 מדינה:  אוסטרליה אוסטרליה
 תקופת הפעילות:  מ-2001 
 עיסוק:  שחקן, פעיל פרו-ישראלי
 מקום לימודים:  סקרינווייז  אוניברסיטת סידני המערבית  קולג' דה לה סאל 
 פרסים והוקרה:  מדליק משואה (2024) 
 פרופיל ב-IMDb
 
נת'ניאל בוזוליץ' (באנגלית: Nathaniel Buzolic; נולד ב-4 באוגוסט 1983) הוא שחקן אוסטרלי, המוכר בעיקר בזכות גילום דמותו של קול מייקלסון בסדרה "יומני הערפד" ובסדרת הספין-אוף שלה "המקוריים".
בוזוליץ' הוא נוצרי-אוונגליסטי, ויחד עם זאת ממשיך לעמוד הן לצד ישראל והן לצד אמונתו הנוצרית.
קריירה

בשנת 2002 קיבל את תפקידו הראשון באופרת הסבון "קרוב רחוק", בה גילם בתפקיד-אורח את פול צ'למרס.
בוזוליץ' הנחה את תוכנית הילדים "סטודיו דיסני" בערוץ דיסני ב-2005.
הוא שיחק בתפקיד הראשי בסרט "Offing David" (אנ') ב-2008, לצד השחקן האוסטרלי אדם ג'יי יינד (אנ') ושיחק בתפקידים משניים בסרטים אוסטרליים נוספים.
בשנת 2012 החל לגלם את דמותו של קול מייקלסון בסדרה "יומני הערפד". בשנת 2013 הוא חזר לתפקידו גם בסדרת הספין-אוף "המקוריים".
בשנים 2014–2015 השתתף בארבעה פרקים של הסדרה "שקרניות קטנות".
בשנת 2015 גילם את אחת הדמויות הראשיות בסדרת הסיטקום האמריקאית "Significant Mother" של רשת The CW, בה גילם את הדמות של ג'ימי בארנס, חברו הוותיק של נייט, הדמות הראשית בסדרה.
בשנת 2020 גילם את ריצ'רד בסרט האימה "ים כחול עמוק 3" (אנ').
בשנת 2022 גילם בפעם השלישית את דמותו של קול מייקלסון בהופעת אורח בעונתה הרביעית של הסדרה "מורשות".
חיים אישיים

בוזוליץ' נולד בסידני שבאוסטרליה, בנם של מהגרים קרואטים ילידי-יוגוסלביה. הוא סיפר שגדל בשכונתו בקרב קהילה גדולה של מוסלמים צרי-אופקים.
הוא התחנך בבית הספר השש-שנתי הקתולי לבנים-בלבד קולג' דה לה סאל(אנ') שבפרוור אשפילד, סידני. לאחר מכן, ב-Australian Theatre for Young People(אנ') ‏(ATYP) שבפרוור האוסטרלי וולומולו שגם הוא ממוקם בניו סאות' ווילס, ומאוחר יותר גם ב-Screenwise Acting School for Film and Television, בוגר שנת 2004.
בשלהי שנת 2023, עקב ביקוריו התכופים בישראל, החל גם להתגורר במדינה באופן זמני באותה העת. בסוף חודש ינו׳ 2025 לאחר זוגיות של שנה וחצי, נתניאל וליה נוגה הודיעו על פרידה.
חיים אישיים > הסברה ישראלית והוקרה

עף־על־פי שבוזוליץ' מגדיר עצמו כנוצרי־אוונגליסטי אדוק, הוא נודע כפעיל פרו-ישראלי. במבצע שומר החומות של צה"ל ב-2021, ובמלחמת חרבות ברזל של מדינת ישראל ב-2023, הביע תמיכה מובהקת במדינת ישראל ברשתות החברתיות בעיקר באמצעות עמוד האינסטגרם שלו.
ב-27 באוקטובר 2023, במהלך תחילת מלחמת חרבות ברזל, הגיע בוזוליץ' לביקור השתתפות בצער והפגנת תמיכה והתנדבות למען אזרחי ישראל. במהלך ביקורו פרסם פוסטים רבים בנושא הטרור הפלסטיני ומתקפת הפתע על ישראל ברשתות החברתיות ואף התראיין על כך בתקשורת הישראלית. זמן קצר אחרי שנחת, הוא נסע לזירת נפילת רקטה בתל אביב, והעלה לרשתות החברתיות תמונה של בניין שנפגע בפגיעה ישירה. בזמן ביקורו אמר בראיון שהפלסטינים והפרו-פלסטינים מפיצים שקרים נגד היהודים.. אחת מיוזומותיו הבולטות היא להעביר את ההסברה הישראלית מ"מצב מתגונן" ל"מצב התקפי" – דהיינו, "לחתור למגע" באופן שיטתי, יזום ובמונים רבים לאין שיעור לעומת העבר, כך שכמה שיותר פרו-ישראליים יגעו בעצביהם וברגושתיהם של משתמשי קצה מהצד השני (ועם כמה שיותר עובדות מבוססות, ברורות ועדכניות) – למרחב הווירטואלי, במדיה החברתית ובטוקבאקים של אתרי חדשות מכל העולם.
בשנת 2024 נבחר בוזוליץ' להשיא את משואת חזית ההסברה, יחד עם יוסף חדאד ואלה קינן בטקס הדלקת המשואות בהר הרצל.
פילמוגרפיה > קולנוע וסרטים

| שנה | סרט | תפקיד |
| --- | --- | --- |
| 2008 | Offing David (אנ') | דייוויד |
| 2010 | Needle (אנ') | ריאן |
| 2016 | הסרבן | הרולד "האל" דוס |
| 2019 | Saving Zoë (אנ') | ג'ייסון |
| 2020 | ים כחול עמוק 3 (אנ') | ריצ'רד |